**АҒЫЛШЫН ТІЛІ БАҒДАРЛАМАСЫ**

**I. ЖАЛПЫ ЕРЕЖЕЛЕР:**

1. Осы ереже **университетке 2 жылдық** ағылшын тілі бағдарламасын өткізуге **грантты беруге арналған** Конкурсты өткізуді регламенттейді және де конкурстық іріктеуде жеңіске жеткен университетте бағдарлама бойынша білім алушылардың іріктеуін реттейді;
2. Конкурс академик Ш. Есенов атындағы Ғылыми-білім беру қорының бастамасы бойынша өткізіледі және қаржыландырылады;
3. Академик Ш.Есенов атындағы Ғылыми-білім беру қорымен (бұдан әрі – «Қор») ұйымдастырылған ағылшын тілі курстары **2019-2020 оқу жылы және** **2020-2021 оқу жылы** ішінде тіл иесі болатын оқытушылармен ұсынылған әдістеме бойынша ағылшын тілін үйренуге мүмкіндікті ұсынады (бұдан әрі «Курстар»);
4. Конкурстың Серіктесі және оқытушы компания - **Ұлыбританияның** жетекші **Bonas MacFarlane Education тіл орталығы**;
5. Ағылшын тілін оқыту бойынша курстарды Bonas Macfarlane Education тіл орталығының оқытушылары/тіл иелері **2019 жылғы қазаннан бастап 2021 жылғы мамырға дейін 8 ай бойы, аптасына 2 рет (90 минуттан)** студенттер үшін General English тобында және оқытушылар үшін English for Special Purposes тобында өткізетін болады;
6. **Жылсайын** гранттардың саны – **160**, олардың ішінде студенттер үшін - **90**, оқытушылар үшін - **45**, және магистрлер мен PhD үшін – **25**;
7. **2-ші жылдың соңында**, сабаққа белсенді қатысқан (үй тапсырмаларын орындау) және тестілер бойынша (бастапқы, аралық және финалдық) прогресс нәтижелерінің үздік көрсеткіштері бар 20 оқытушы және 15 студент Шахмардан Есенов атындағы қордың есебінен IELTS тестісін тапсыруға мүмкіндік алады;
8. **Бағдарламаның жалпы кезеңдері**:

**1 -КЕЗЕҢ**

*Университетте конкурстық іріктеу.* **2018 ж. желтоқсан – 2019 ж. мамыр**;

* 1. Ақпараттық кампания. ***2018 ж. желтоқсан – наурыз***;
	2. Өтінімдерді жіберу. ***19 ақпаннан бастап 31 наурызға дейін***;
	3. ЖОО-ға шығу - көшбасшылар, қажеттілікке қарай. ***5 сәуір – 20 сәуір***;
	4. Жеңімпазды анықтау. ***30 сәуір****;*
	5. Ынтымақтастық туралы меморандумға қол қою. ***15 мамырға дейін***.
	6. Дайындық жұмысы. ***2019 ж. сәуір – 2019 ж. қыркүйек***;
	7. 3 жақты шартты жасасу, академик Шахмардан Есенов атындағы қор, Bonas MacFarlane Kazakhstan және конкурс жеңімпазы-университет.

**2-КЕЗЕҢ**

Бағдарламаға білім алушыларды іріктеу. ***2019 ж. 9-20 қыркүйек***;

1. Жеңімпаз университетте ақпарат-сессияларды өткізу. *Қыркүйек*;
2. Өтінімдерді жинау. *Қыркүйек*;
3. Бағдарламаның қатысушыларын анықтау. *Қыркүйек*;
4. Оқытушылық қызметті ұйымдастыру. *Қыркүйек*.

**3-КЕЗЕҢ**

Конкурс жеңімпазы-университетте оқыту. **2019 ж. қазан – 2020 ж. мамыр**;

1. Оқытуды бастау. *1 қазан*;
2. Бағдарламаның стартында бағдарлама қатысушыларының деңгейін анықтау үшін, 1 аралық емтиханды өткізу. *Қазан*;
3. Қатысуды бақылау. Үлгерімді мониторингілеу.

**4-КЕЗЕҢ**

Жобаны жабу және нәтижелердің презентациясы. **2020 ж. мамыр-маусым**.

1. Сертификаттарды беру. *2020 мамыр*;
2. Бағдарламаның 1 жылдық нәтижелері бойынша есеп. *2020 ж. маусым*.

**II. КОНКУРСҚА ҚАТЫСАТЫН УНИВЕРСИТЕТТЕРГЕ ҚОЙЫЛАТЫН ТАЛАПТАР:**

1. Конкурста Астана мен Алматы қалаларынан тыс жерде орналасқан (Сулейман Демирель Университетін Алматы қаласына кіреді), тек қана Қазақстанның өңірлік ЖОО қатыса алады;
2. Конкурсқа өтінімді беретін университеттер, бағдарламаның бүкіл оқыту мерзіміне барлық қажетті техникалық қажеттіліктермен қамтамасыз етуге келісімін автоматты түрде растайды, төменде қараңыз:
3. оқу жылына оқытушылардың пайдалануына әрқайсысында 20 қондырмалы орын бар 2 кабинет;
4. оқу жылына шақырылған оқытушылар үшін 1 кабинет/мұғалімдер бөлмесі, 2 адамға арналған кабинет;
5. кабинеттер орталық корпуста/студенттер мен университет әкімшілігі ең көп шоғырланған корпуста орналасуы тиіс (*Ескертпе: Сіздің үйлестірушіңізден сұрап, нақтылаңыз);*
6. Кабинеттердің тиісті түрі және үй-жайда сабақтарды жайлы өткізу үшін ыңғайлы болуы тиіс. Бұған: ыңғайлы үстелдер, парталар, орындықтар; үй-жайлардың функционалдық жарықтандыруы; маркерлік тақта; жұмыс материалдарын жаңғыртуға арналған аудиожүйе, колонкалар; ыңғайлы орналасу кіреді;
7. Университет тарапынан ағылшын тілінде сөйлейтін тәлімгер университет ішінде шақырылған оқытушылар мәселелерінің навигациясы мен шешуі үшін;
8. Шақырылған оқытушылардың қолайлығы үшін қосымша жағдайлар құпталады.
9. ЖОО тарапынан өтінімді университеттің **проректордан төмен емес** **лауазымы бар** өкілі береді және жетекшілік етеді.

**III. УНИВЕРСИТЕТТЕР АРАСЫНДА КОНКУРСТЫ ӨТКІЗУ ТӘРТІБІ:**

Конкурс 2 турмен өткізіледі:

**1-ТУР. Өтінімдер бойынша іріктеу:**

1. Конкурсқа қатысуға ниет білдірген университет, **2019 ж. 19 ақпаннан бастап 2019 ж. 31 наурызға дейін** университеттің уәкілетті өкілдері арқылы уақытында Конкурстың ұйымдастырушылық комитетіне белгіленген нысанда өтінімді береді. Көрсетілген мерзімнен кейін берілген өтінімдер қаралуға жатпайды.
	1. Өтінімді қордың [yessenovfoundation.org](file:///C%3A%5C%5CUsers%5C%5CHP%5C%5CDownloads%5C%5Cyessenovfoundation.org) сайтында жүктеп алуға болады немесе қордың қызметкерлерінен алуға болады. Өтінімдер нысанда ұсынылған ақпарат бойынша тәуелсіз бағалау комиссиясымен бағаланады;
	2. Сканирленген қосымшалармен **электронды түрдегі** өтінімді қордың info@yessenovfoundation.org электрондық поштасына жіберу қажет. Қағаз нұсқадағы құжаттар талап етілмейді;

**2-ТУР. Университеттің жағдайларын визуалды қарау:**

1. Өтінімді белгілі мерзімде жіберген және де бірінші іріктеу кезеңінен өткен 4 ЖОО-ға Конкурстың Екінші турына қатысуға рұқсат етіледі;
2. Бұл университеттерге университеттің мүмкіндіктері мен ыңғайлықтарымен жеке танысу үшін академик Шахмардан Есенов атындағы қордың өкілінен құралған бағалау тобы іссапарға жіберіледі;
3. **2019 жылғы 30 сәуірде конкурстың жеңімпазы жарияланады.** Конкурста жеңімпаз атанған университетпен ынтымақтастық туралы меморандумға қол қойылады. Бұдан әрі университетте бағдарламаны іске асыруға үш жақты шартқа қол қойылады;
4. Қордың өкілдері конкурстың барлық қатысушыларына нысанды түзу толтыру кезінде ақпараттық қолдау көрсетеді.

**IV. БІЛІМ АЛУШЫЛАРҒА ҚОЙЫЛАТЫН ТАЛАПТАР ЖӘНЕ КОНКУРС ЖЕҢІМПАЗЫ-УНИВЕРСИТЕТТЕ АҒЫЛШЫН ТІЛІ БАҒДАРЛАМАСЫ БОЙЫНША ІРІКТЕУДІ ЖҮРГІЗУ ТӘРТІБІ:**

**«General English» топ қатысушылары-студенттерге қойылатын талаптар:**

1. 2019 оқу жылының басында қордың өкілдеріне өтінімдегі эссені қоса алғанда, Конкурстың шарттарында көрсетілген құжаттармен бірге толтырылған және жіберілген/табысталған өтінім арқылы конкурсқа қатысу туралы өзінің шешімін растаған, бакалавриаттың 2, 3 курс студенттері;
2. Талпынушылардың пәндер бойынша үлгерімі жақсы және үздік болуы тиіс. Деректер сынақ кітапшасының (транскрипт) көшірмесімен расталуы тиіс;
3. Талпынушы университеттің ғылыми, қоғамдық өмірінде белсенді қатысуын құжатпен мәлімдеп, дәлелдей алады, ал бұл Курстарда тегін оқу мүмкіндігін алуға талпынушының пайдасына қосымша бонус ретінде болуы мүмкін;
4. Конкурс жеңімпазы-университеттен тілек білдірушілерден құжаттар жеңімпаз университеттің кеңсесіне қағаз нұсқада ұсынылуы тиіс;
5. Талпынушы тіл иесімен тілді оқу мүмкіндігі үшін ағылшын тілінің Beginner деңгейінен төмен емес деңгейін меңгеруі тиіс. Курстарда оқу, университетте оқу сертификаттарының бар болуымен немесе қор өкілдеріне ауызша сұхбаттасу жолымен расталады;
6. Университет басшыларының (Ректордың, Проректордың, Университеттің Ғылыми Кеңесі мүшелерінің, Институт Директорының, Деканының, кафедра меңгерушісінің) туысқаны болып табылатын студент Конкурсқа арналған өтінімде алыс туыстық байланыстарды көрсетуі тиіс;
7. Курстарда тегін оқу құқығын бір жолы алған студент аталған конкурсқа жалпы негіздерде әрқашан қатыса алады.

**«Еnglish for Special Purposes» топтарының қатысушы оқытушыларына, магистранттарына, докторанттарына қойылатын талаптар:**

1. ЖОО-да оқытушылар, университетте күндізгі бөлімде білім алатын магистранттар мен докторанттар болып табылатын, университеттің штаттық қызметкерлері конкурс қатысушылары бола алады;
2. Талпынушы Университеттің ғылыми, қоғамдық өмірінде белсенді қатысуын құжатпен мәлімдеп, растай алады, ал бұл Курстарда тегін оқу мүмкіндігін алуға талпынушының пайдасына қосымша бонус ретінде болуы мүмкін;
3. Талпынушы тіл иесімен тілді оқу мүмкіндігі үшін ағылшын тілінің Beginner деңгейінен төмен емес деңгейін меңгеруі тиіс. Курстарда оқу, университетте оқу сертификаттарының бар болуымен немесе қор өкілдеріне ауызша сұхбаттасу жолымен расталады;
4. Курстарда тегін оқу құқығын бір жолы алған оқытушы немесе студент аталған конкурсқа жалпы негіздерде әрқашан қатыса алады.

**General English, English for Special Purposes конкурсын өткізу тәртібі:**

**Жалпы ақпарат:**

1. Ағылшын тілі бағдарламасына қатысуға студенттер мен оқытушыларды іріктеу конкурс жеңімпазы-университеттің базасында жүргізіледі;
2. Бұл мақсат үшін, қордың өкілдері 2 аптаға университетке іссапарға жіберіледі және университетте ақпараттық/түсіндіру сессияларын жүргізіп, тілек білдірушілерден өтінімдерді жинайды;
3. Бағдарламаға іріктеуді қордың өкілдері жүргізеді;
4. Қордың өкілдері, қажеттілікке қарай, ағылшын тілін меңгеру деңгейін ауызша тексере алуы мүмкін;
5. Іріктеу кезеңіне университет өтінімдерді үйлестіру және жинау үшін, қор өкілдерінің пайдалануына кеңсе ұсынады. Барлық үміткерлер жоғарыда көрсетілген кеңсеге қажетті құжаттардың қағаз нұсқаларын әкеледі және қордың өкілдеріне тапсырады;
6. Жеңімпаздар талап етілетін құжаттардың сапасы бойынша анықталады және де жеңімпаздардың соңғы тізімі университеттің барлық ақпараттық арналары арқылы жарияланады;
7. Талпынушыларға өтінімде көрсетілген байланыс ақпаратына жазбаша және ауызша нысанда конкурста жеңіс туралы, сонымен қатар бизнес-ойынды, тестілеуді өткізу орны, күні және уақыты туралы 2019 жылғы 24 қыркүйектен кешіктірмей хабарланады;
8. Талпынушылардың соңғы тізімі Университеттің студенттері мен оқытушыларына ағылшын тілін оқыту бағдарламасының ресми куәландырылған тізімі түрінде Қордың Бұйрығымен бекітіледі;
9. 2019 жылғы 25 қыркүйектен кешіктірмей Курстар қатысушыларының жалпы жиналысы өткізіліп, онда топтар бойынша бөлу туралы ақпарат, сабақтардың кестесі, **демеушілік көмек туралы шартқа қол қою**, сонымен қатар басқа да қажетті ұйымдастырушылық ақпарат хабарланады.

**Студенттер мен оқытушылар арасында бағдарлама қатысушыларының конкурсы 2 турмен өткізіледі.**

1. **Білім алушыларды өтінімдер бойынша іріктеу:**

1.1. Конкурсқа қатысуға ниет білдірген студент, оқытушы 2019 жылғы 21 қыркүйекке дейінгі мерзімде Конкурстың ұйымдастырушылық комитетіне белгіленген нысандағы өтінімді беруі тиіс. *Ескерту: күндер ауысуы мүмкін;*

1.2. Өтінімді қордың <yessenovfoundation.org> сайтынан жүктеп алуға болады немесе қор қызметкерлерінен алуға болады;

* 1. Өтінімге әдеттегі сауалнама деректері кіреді. Өтінімге мыналарды қоса беру қажет:
1. Жеке куәлігінің көшірмесі;
2. Студенттер үшін сынақ кітапшасының көшірмесі (барлық сессиялар);
3. Талпынушының сертификаттары мен дипломдарының, марапаттауларының көшірмесі;
	1. Өтінімді қосымшалармен бірге өтінімдерді қабылдайтын кеңсеге қағаз нысанында тапсыру қажет;
	2. Аталған кезеңде студенттердің үлгерім деңгейі, өтінімді толтыру сапасы, уәждемелік хаттың мазмұндылығы және жетістіктердің бар болуы бойынша іріктеуі жүргізіледі.
	3. Өтінімдерді жинау кезеңінде, ұйымдастырушылық комитеттің өкілдері үміткерде ағылшын тілін білу деңгейін анықтауға қысқаша сұхбат жүргізеді.
4. **Деңгейді анықтау үшін тестілеу:**
5. Конкурсқа өтінімді белгіленген мерзімде жіберген және іріктеудің бірінші кезеңінен өткен студенттер мен оқытушыларға Тестілеуге қатысуға рұқсат етіледі;
6. Тестілеу ағылшын тілін білу деңгейін анықтауға бағытталған;
7. Тестілеу Конкурстың ұйымдастырушылық комитетінің шақыруы бойынша 2019 жылғы 25 қыркүйектен кешіктірмей жазбаша нысанда өткізіледі.

**V. АҒЫЛШЫН ТІЛІ КУРСТАРЫНДА ОҚУ ШАРТТАРЫ:**

1. Конкурс жеңімпазымен оқу жылына шарт жасалады.
2. Оқу Грантын алған студент, оқытушы, Демеушілік көмек шартының жағдайларын сақтауға **МІНДЕТТІ**:
* Сабақтарды кестеге сәйкес қатысуға және дәлелді себептер бойынша айына 3 сабақтан артық қалмауға;
* Сертификатты алу үшін сабаққа қатысудың кемінде 80% болу қажет;
* Курстарда оқу шеңберінде барлық тапсырмаларды және дербес жұмысқа арналған тапсырмаларды жауапты орындауға;
* Емтихандарды уақытылы тапсыруға;

Бағдарламаға қатысу шарттарын бұзғандар, бағдарламадан шығарылып, **соңғы** айдың құнын Қорға қайтып беруі тиіс.

1. Курстардың қатысушылары тек қана Университеттің шынайы студенттері (студенттер үшін) және Университеттің штаттық қызметкерлері бола алады. Студентті/оқытушыны басқа жоғары оқу орнына ауыстырған жағдайда, сонымен қатар, егер ол академиялық демалыста, басқа университетте және т.с.с. болса, оны Курстарда қаржыландыру тоқтатылады.

**VI. Байланыс ақпараты:**

Академик Ш. Есенов атындағы ғылыми білім беру қоры

[www.yessenovfoundation.org](http://www.yessenovfoundation.org)

Эл. пошта: nurmukhanov.n@yessenovfoundation.org

Кеңсе: +7 727 346 9288

+7 701 627 9607 Айгерім

+7 707 96605 96 Нұрсұлтан